London Borough of Newham

Newham er ein bydel i det austlege London. Han blei oppretta i 1965 ved at krinsane East Ham og West blei slått saman. Green Street markerer grensa mellom dei to delane. North Woolwich blei også ein del av distriktet; dette området blei flytta over frå Woolwich. Distriktet blir leia av ein direktevalt borgarmeister, men er også underlagt Stor-London. 

mini|venstre|Rådhuset i East Ham

Newham grensar mot bydelane Barking and Dagenham i aust, Greenwich i sør, Hackney og Tower Hamlets i vest og Redbridge i nord. Tre av grensene blir markert av elvar: Roding (aust), Themsen (sør) og Lee (vest).

Bydelen høyrer til det ytre London, ettersom det ikkje låg i det gamle grevskapet London. Samstundes slit den med dei same problema som bydelane i indre London, utan å få dei økonomiske overføringane som desse bydelane får. Bydelsrådet arbeider derfor for å få omdefinert grensa slik at Newham blir rekna med i indre London, eller i det minste at det blir gitt same støtteordningar. 

Etter konstruksjonen av Docklands Light Railway (DLR) og utvidinga av Jubilee-linja har kollektivtilbodet i Newham blitt svært mykje betre enn det var tidlegare. Channel Tunnel Rail Link skal få stoppestad i Stratford, og Crossrail er meint å skulle tene området.

London City Airport ligg i Newham. 

Newham var ein av fem bydelar som var vertskap for Sommar-OL 2012.

 Stader i Newham 

 Beckton
 Canning Town, Custom House 
 East Ham
 Forest Gate
 Little Ilford
 Manor Park
 North Woolwich 
 Plaistow
 Silvertown, Stratford
 Upton Park
 West Ham

Kjelder

Bakgrunnsstoff

Kategori:Bydelar i London